钦定古今图书集成/明伦汇编/官常典/第439卷 > 斗魁戴匡六星太阳守一星图
## 钦定古今图书集成/明伦汇编/官常典/第439卷 > 斗魁戴匡六星太阳守一星图

图考

斗魁戴匡六星

按《星经》，文昌七星在北斗魁前，其六星各有名。
按《史记天官书》：斗魁戴匡六星，曰文昌宫，一曰上将，
二曰次将。

按《晋书天文志》：“文昌六星，在北斗魁前，天之六府也，
主集计天道。一曰上将，大将军建威武；二曰次将，尚
书正左右。”

按《步天歌》：“文昌斗上半月形，依稀分明六个星”；〈不言上将
次将〉

按《新法历书》表同，六星皆属火。

太阳守一星

按《星经》：“太阳守在西北，主大臣将备，天下不虞事。”星
明，吉暗凶；星移，天下兵起。

按：《史记天官书》不载。

按《晋书天文志》：“太阳守一星，在相西，大将大臣之象，
主戒不虞，设武备。”

按《步天歌》，太阳之守曰“势前。”

按：《新法历书表》同属火。